ועדת הכלכלה, כנסת 25, פרוטוקול מספר 200, 2023-08-06 00:00

דוד ביטן: שלום לכולם, אני מתכבד לפתוח את הישיבה

דוד ביטן:  הנושא: הסרת חסמים בפני אכלוס ללולי הטלה

ששון גואטה: אני ביקשתי לקיים דיון מהיר בגלל הרבה בעיות שיש לנו בענף ההטלה

ששון גואטה:  נכון להיום, יש לולים שסגורים שהשירותים הווטרינריים לא נתנו לאכלס אותם, ואנשים נשארו בלי פרנסה

ששון גואטה:  קיימנו את הדיון

ששון גואטה:  פתאום, היום בבוקר, חצי שעה לפני הישיבה, הגיע מכתב של איזה הסכמות מסוימות, איגרת לפתוח לאנשים את הלולים, ולאפשר להם להתפרנס

דוד ביטן: מה הבעיה?     

ששון גואטה: אני אסביר לך מה הבעיה

ששון גואטה:  ענף ההטלה הוא ענף שנמצא בתכנון – המחיר מפוקח, הכול בסדר

ששון גואטה:  אנף ההטלה, שנים מנסים להוציא אותו לרפורמה, לא היו הסכמות, כן הסכמות, הגענו להסכמות, חתמו על הסכם עם תקציב, עם הכול, שאנחנו מוכנים לצאת החוצה

ששון גואטה:  אבל, כמו שאנחנו יודעים, עד שהאוצר מביא, עד שקורים דברים - - -       

דוד ביטן: מה ההסכם אומר?      

ששון גואטה: ההסכם אומר שאנחנו יוצאים לאזורי גידול ללולים משודרגים ויותר גדולים

דוד ביטן: זה ה-300 מיליון שמדובר עליהם?     

ששון גואטה: כן

ששון גואטה:  380 מיליון

דוד ביטן: אז למה אתם באמת לא מסיימים את העניין?     

ששון גואטה: אבל איפה הבעיה, תשמע את הבעיה

דוד ביטן: שמעתי שהבעיה היא היתרי בנייה

ששון גואטה: מה כל הסיפור? הלולים הישנים לא נותנים להם לאכלס אותם עד שאין היתר, עד שלא מראים התקדמות ללולים המשודרגים

ששון גואטה:  כאילו, עד שאין לי היתר בנייה בעדו שאני מראה התקדמות שאני עובר ללול משודרג, הם לא נותנים לי לאכלס את הלול הישן

דוד ביטן: אתה אומר לא נותנים לך לגדל שם כלום

ששון גואטה: לא נותנים לי לגדל בלול הישן, אם אני לא מראה להם התקדמות בחווה החדשה

ששון גואטה:  עכשיו, הם עד עכשיו השתמשו בזה בתור שוט שהחקלאים התקדמו, וזה פגע בנו כדי שנחתום על הסכמים

ששון גואטה:  חתמנו על הסכמים, אבל המדינה עדיין לא עומדת

ששון גואטה:  למשל, במשרד להגנת הסביבה, לא חותמים לנו על רשיונות עסק

ששון גואטה:  יש הרבה חסמים בדרך שהם לא מאפשרים

ששון גואטה:  כאילו המדינה מצד אחד עושה עלי לחץ, מצד שני, המדינה לא נותנת לי להתקדם

ששון גואטה:  עכשיו, מה קורה? הם לא נותנים ללולים להתאכלס

ששון גואטה:  אנשים נשארים בלי פרנסה

ששון גואטה:  והוא אומר לי תשמע, השירותים הווטרינרים, עד שאתה לא מביא לי היתר בנייה ללול חדש, אני לא נותן לך לאכלס את הלול הישן

ששון גואטה:  עכשיו, עברנו את העניין הזה, מה הקשר היתר בנייה לבריאות הציבור ובריאות העוף שהשירותים הווטרינרים צריכים להתעסק בזה? מה הקשר? אומר לי, תביא לי היתר בנייה או איזושהי התקדמות לחווה החדשה, אני אתן לך לאכלס את הלול הישן

ששון גואטה:       עכשיו, לפני חצי שעה, יצאה פה איגרת שאומרת – תשמע, בואו נאריך לכם את זה

ששון גואטה:  גם המנכ"ל שאני לא רואה אותו פה, הוא מסר שהוא יגיע

ששון גואטה:  המנכ"ל והשר, נראה לי שהם התקדמו

דוד ביטן: מי אחראי על זה?      

תמיר גשן: כבר ב-2007 התקבלה החלטת ממשלה שלולי הטלה יעברו בגלל הסיכון לבריאות הציבור, ולבריאות העופות, ותנאים סניטריים

תמיר גשן:  אני מזכיר שהחקיקה שהלולים נדרשים לעמוד בה היא קיימת משנת 81'

תמיר גשן:  זה לא שאנחנו פועלים כאן מרוע לב

תמיר גשן:  אנחנו פשוט אוכפים את החוק

דוד ביטן: רוב הבעיה זה היתרי הבנייה?     

תמיר גשן: רוב הבעיה כיום היא שאנשים לא התקדמו בתהליך לקראת מעבר ללול שעומד בכל הדרישות בהתאם לאבני הדרך של תקופת מעבר שנתן כבר ב-2019, זה לא שאנחנו נמצאים בתהליך מאתמול

תמיר גשן:  אנחנו ב-2019, פרסמנו - - -      

דוד ביטן: זה המושבניקים אתה מדבר

דוד ביטן:  קיבוצים יש להם דבר כזה?     

ששון גואטה: אין לקיבוצים, רק למושבניקים

תמיר גשן: נתנו לוחות זמנים ב-2019, פרסמנו, אמרנו: די, אנחנו לא יכולים לחיות יותר עם הסיכון הבריאותי ועם העובדה שכל הזמן כמות המטילות הולכת וגדלה בצפון, עם צפיפות שהולכת וגדלה, עם סיכון הולך וגובר לבריאות הציבור ולבריאות בעלי החיים

תמיר גשן:  לראייה – התפרצות שפעת עופות במרגליות, זה התסריט שחששנו ממנו - לא הצלחנו להשתלט בגלל המבנה הפיזי של הלולים

תמיר גשן:  חוסר הפרדה, חוסר יכולת למנוע הפצת מחלות

תמיר גשן:  שפעת עופות זה מקרה קיצון

דוד ביטן: למה לא התקדמתם?     

ששון גואטה: חשוב לי לציין לפרוטוקול, שהלול שלי אישית עומד בכל התנאים

ששון גואטה:  אני, כל הדיון שאני מנהל פה לא קשור למכסה האישית שלי, ככה שאין לי ניגוד עניינים

ששון גואטה:  התקדמנו, ויש לנו לול שעומד בתנאים, ויצאנו לאזור גידול בלי מענקים ועם השקעה

דוד ביטן: הבנתי

דוד ביטן:  בבקשה, ראש המועצה

עמית סופר: אדוני היושב-ראש, אני מודה לך על הישיבה, זה לא ברור מאליו

עמית סופר:  בדרך כלל, בשיח הציבורי לא רגילים לדבר על חצי הכוס המלאה, אבל אני כן אומר שלאחר עשרות פגישות גם עם המנכ"ל, גם עם השר, גם עם הגורמים המקצועיים, אני חושב שניכר פה בעצם באיגרת שהייתה התקדמות מבחינת אבני הדרך

עמית סופר:  אבל כן צריך לתאר את כל התמונה בכללותה

עמית סופר:  מדובר פה על תהליך ארוך וממושך מול השירותים הווטרינריים כשהבסיס היה תחילתו אם יש תקציב או אין תקציב

דוד ביטן: יש

עמית סופר: עכשיו יש

עמית סופר:  זאת אומרת, מ-2019, כפי שציין פה ד"ר תמיר גושן, לא היה תקציב

עמית סופר:  האנשים היו  בחוסר ודאות לגבי האופק התכנוני – כן משקיעים, לא משקיעים

עמית סופר:  מדובר פה במילונים

עמית סופר:  לאחר האמירה שיש פה בעצם תקציב, מפה, צריך לראות איך מתקדמים

עמית סופר:  למעשה, באגרת יצרו שלושה מסלולים של אבני דרך עם תב"עות, בלי תב"עות, עם היתרים

עמית סופר:  אבל יש דבר אחד מאוד משמעותי כשקראתי את האיגרת בטיוטות, בשלב של השיח שלא דובר עליו, שהוא בעצם חסם משמעותי להיתר הבנייה, ואני אומר את זה כיושב-ראש ועדת הבניין שמאשר את ההיתרים, הוא בעצם פתרון הקצה

עמית סופר:  בסופו של דבר ללא פתרון קצה, ללא אישור של הגנת הסביבה שזה תלוי פתרון קצה, אין היתרי בנייה

דוד ביטן: מה הבעיה עם הגנת הסביבה?     

עמית סופר: פתרון קצה זה בעצם פתרון של זבל העופות

עמית סופר:  מבחינת פתרון הקצה, המועצה מקדמת בעצם הליך לפתרון הקצה כלל אזורי

עמית סופר:  בעוד שבועיים אנחנו יוצאים למכרז

דוד ביטן: רק שנייה, אני רוצה להבין

דוד ביטן:  היום

דוד ביטן:  הם רוצים את פתרון הקצה כחלק מההיתר?     

עמית סופר: הגנת הסביבה לא תיתן לך היתר בנייה ללא פתרון קצה

עמית סופר:  אתה נמצא פה במעגל שוטה

עמית סופר:  בעצם, ללא הפנייה של הרגולטור אין לך היתר בנייה

תמיר גושן: אחת הסיבות לעדכון היא הבנה שיש חסמים שלא תלויים במגדלים בין היתר

דוד ביטן: הם תלויים במועצה ובהגנת הסביבה

תמיר גשן: לכן נתנו עוד ארכת זמן

דוד ביטן: כמה נתתם?     

תמיר גשן: זה תלוי

תמיר גשן:  יש שם מספר מסלולים בהתאם להתקדמות

תמיר גשן:  יש שם מושב, מושב חזון

עמית סופר: כן

עמית סופר:  אבל אין התייחסות שאם רגולטור לא נותן

עמית סופר:  אם רגולטור כמו הגנת סביבה לא נותן אישור – אין היתר בנייה

דוד ביטן: כן

דוד ביטן:  אבל אסור לכם לגרור רגליים

דוד ביטן:  למה כל ראשי המועצות שקשורים לעניין מטפלים בזה ביחד בקצה או רק אצלך ביישוב?     

עמית סופר: אני יכול לומר לך שבמועצה אצלנו יש כבר הליך של פתרון

עמית סופר:  זאת אומרת, אנחנו יוצאים למכרז בעוד שבועיים לפתרון קצה של "ביוגז", זה אומר מכרז של 100 מיליון שקל שאמור לטפל, להפיק חשמל וגם לטפל בזבל עופות, רק צריך להבין שהגנת הסביבה  לא יכולה לחכות לגמר הביצוע

עמית סופר:  ברגע שאני כבר נמצא בהליך מכרזי, מבחינת הגנת הסביבה היא צריכה להבין שיש פה פתרון קצה ומתקדם

דוד ביטן: הם לא יכולים לקבל את ההיתר בגלל שאתם לא נותנים את האישור

דוד ביטן:  תתנו את האישור, תתנו טופס 4 בעניין הזה, ואז יתחילו לזוז

מיכאל אורן: אני מהמשרד להגנת הסביבה, אגף סביבה חקלאית

מיכאל אורן:  כן מבחינתנו יש פתרונות זמינים

מיכאל אורן:  אחד – יש פתרונות ויש לולים שבמסגרת היתר בנייה הציגו הסכם עם אתר שהוא יותר מרוחק, ונכון לזמן הביניים זה עולה יותר, אבל יש פתרון

דוד ביטן: בסדר, אבל זה מגדיל את ההוצאות

מיכאל אורן: זה נכון

מיכאל אורן:  בסדר, אבל התפקיד שלי זה לדאוג לסביבה

דוד ביטן: אין בעיה משפטית לתת הסכמה של המשרד ולהתנות את זה, והוועדה מחליטה על זה במסגרת החלטת ועדה

מיכאל אורן: גם אני יודעת - - - מול אנשי התכנון שלנו

דוד ביטן: לא נכון, זה אפשרי

דוד ביטן:  אין בעיה עם זה בכלל

מיכאל אורן: בסדר

מיכאל אורן:  אבל אנחנו צריכים איש תכנון פה

מיכאל אורן:  אני רק כן אגיד, וחשוב לי להגיד, שיש גם פתרונות מקומיים

מיכאל אורן:  אנחנו בתקופה האחרונה ביחד עם החקלאים, ביחד עם משרד החקלאות, הצגנו שלושה פתרונות אפשריים לטיפול מקומי שאיתו, ומשרד החקלאות אפילו מממן באופן חלקי את הטיפולים האלה

מיכאל אורן:  אנחנו עוד בודקים טיפה את הנושא של איכות אוויר

דוד ביטן: אין פה ממינהל התכנון

מיכאל אורן: מטעמנו לא באו ממינהל התכנון

מיכאל אורן:  יש פתרונות ואפשר להציג פתרונות

דוד ביטן: כן

דוד ביטן:  אבל אחר כך אומרים יש פתרונות, אלה פתרונות זמניים, בסדר

דוד ביטן:  אז אם יש פתרון זמני, אז תתנו אישור להיתר

מיכאל אורן: אין בעיה

מיכאל אורן:  אז שיציגו במסגרת היתר בנייה פתרון

ששון גואטה: אבל קשה, קשה מאוד לקבל אישורים

ששון גואטה:  בתוך אחד שעשה את התהליך הזה - - -      

מיכאל אורן: אני לא יודעת להתייחס לקשה

ששון גואטה: האתרים מלאים, הם גם לא מוכנים לקחת אותך

ששון גואטה:  האתרים מאוד מלאים

אילנה יוגב: אני מחזיקה מסמך של הוועדה לתכנון ובנייה, וכתוב כאן – "לא ניתן לתת היתרי בנייה עד שלא יימצא פתרון קצה לסילוק פסולת מוצקה, הוועדה אינה מאשרת היתרי בנייה ללולים במתחמי הרפורמה"

אילנה יוגב:  אז עכשיו תגידי לי בבקשה איך חקלאים, מייסדי היישובים - - -          

דוד ביטן: הבנו

דוד ביטן:  ד"ר גושן, נתתם להם ארכה – כמה זמן ארכה?      

תמיר גושן: זה משתנה מיישוב ליישוב

תמיר גושן:  הכוונה היא שעד סוף 2027 יעמדו בדרישות

דוד ביטן: אתה נותן להם ארכה עד 27'? מה זה קידום תקנות במועצה לענף הלול?     

תמיר גושן: בחלק מהתמיכות שניתנות בענף לאנשים שאנחנו מבינים שלא רוצים להשקיע, אנשים בגיל מבוגר עם מכסה קטנה שלא רוצים - - -      

קריאה: אין להם את היכולת להשקיע גושן

דוד ביטן: ואז כאילו אתה נותן להם בשביל לעזוב את הענף

דוד ביטן:  מתי אתה נותן להם את התמיכה כשהם עוברים? יש לכם כסף, מתי אתם נותנים להם? מתי הם מקבלים אחרי שהם מעבירים את הלול? אבל בשביל להקים את הלול צריך כסף לא? בשביל להקים את הלול הם צריכים את התמיכה

דוד ביטן:  אתם נותנים להם את זה?     

אפרת ורד: פורסמו נהלי תמיכה בהתאם לבקשות שיוגשו יינתנו כתבי אישור, ואז יוכלו לתת את התמיכה

דוד ביטן: מה זה כתבי אישור, הם צריכים כסף

דוד ביטן:  לא הבנתי

אפרת ורד: כתבי אישור למתן כסף

אפרת ורד:  למתן מענקים

דוד ביטן: מה, הם הולכים לבנק ומקבלים על זה כסף?      

אפרת ורד: שוב

אפרת ורד:  התמיכה של המשרד היא 50%

ששון גואטה: תקשיב, בתוך ההסכם שאני אחד מאלה שעשו, אנחנו רבנו שזה יהיה 50% ולא נקוב 60 שקל למטילה, למה יש מושבים שכבר בנו בהם חוות, אז אמרתי כך אנחנו נוכל לעזור לחלשים

ששון גואטה:  אני, למשל, לא צריך את הכסף, אני בניתי

ששון גואטה:  את המענק שלי, מה שהייתה הכוונה לחבר'ה שעשו, שנוכל לתת את זה לאנשים החלשים כדי לעזור להם

ששון גואטה:  אבל, כמובן, נערי האוצר כמו שאנחנו מכירים, מצאו את הפירצה, והם כבר קבעו איזה סכום שעולה לבנות את הלול

ששון גואטה:  בקיצור, בכל הסכום, ב-50% הזה, הם הגיעו לסכום שהם קבעו אותו בהתחלה על מה שרבנו

ששון גואטה:  אתה מבין, הם חזרו ל-60 שקל למטילה

ששון גואטה:  בגלל שאני לא יכול לקבל את המענק, אז אני מעדיף שהמענק יילך לטובת החקלאים האחרים

דוד ביטן: אז לא סגור כלום

דוד ביטן:  אז מה הם יעשו ב-300 מיליון, לא הבנתי? קיבלתם את הכסף ובעצם אתם לא נותנים אותו?     

מוטי שמקה: אדוני היושב-ראש, בבקשה, גם ה-380 מיליון שמדברים עליו ב"קול קורא" שפרסמו - - -          

דוד ביטן: רק רגע, אני רוצה להבין, אתם נותנים את הכסף או לא? מספיק כבר עם התכמנות שלכם בעניינים האלה

אוהד מרדכי: הכסף כבר נמצא בתקציב משרד החקלאות

דוד ביטן: כן

דוד ביטן:  אבל אתם לא נותנים להם אישור לתת את הכסף

אוהד מרדכי: לא

אוהד מרדכי:  יש אישור

דוד ביטן: מה זה נמצא? אז למה אתם לא נותנים? אם אדם יש לו היתר – תנו לו לבנות

אוהד מרדכי: הכסף כמו שהופיע בהסכם מבחינת האוצר יש אישור לתת אותו, יש אישור הכול

ששון גואטה: אבל מי קבע את הסכום של ה-170 שקל האלה? כמה זה יוצא אחרי שהורידו 60 שקל, וזה כולל מע"מ, מי קבע את זה?     

אוהד מרדכי: זה נקבע בהסכם

ששון גואטה: זה לא נקבע בהסכם

ששון גואטה:  בהסכם עשינו 50%

עמרם דהן: חבר הכנסת ביטן, אותי הכניסו לבור

עמרם דהן:  אני רוצה להגיד לך, שלא יכניסו עוד אנשים אחרים

עמרם דהן:  אני פנסיונר של צה"ל

עמרם דהן:  לקחתי הלוואות, בניתי לול ב-4 מיליון שקלים, עם שותפים, בעוד 10 שנים הלול שלי לא טוב

עמרם דהן:  אני רוצה להגיד לך, זה בדיוק מה שאמרו לי - תקבל מענקים, נסעתי לגרמניה, טסתי – 350 ס"מ לתרנגולת, עשיתי 450

עמרם דהן:  סיימתי לבנות את הלול

עמרם דהן:  יש פה את רם כץ, ויש פה את גושן מהשירותים הווטרינריים, לול בית מרקחת עשיתי

עמרם דהן:  השקעתי את הנשמה שלי, את כל הפנסיה שלי

עמרם דהן:  היום עיקלתי את הבית שלי כדי לשלם את המשכנתא על הלול הזה

עמרם דהן:  בעוד 10 שנים אומרים לי – הלול שלך לא טוב, כי צריך חופש

עמרם דהן:  אם הייתי יודע את זה לפני ארבע, חמש שנים, אין סיכוי שהייתי גר באביבים, ואין סיכוי שהייתי בונה את הלול

דוד ביטן: אני לא מבין, אתה בנית את הלול לפי הנושא הזה?      

עמרם דהן: ברור

עמרם דהן:  הנה, מנכ"ל מועצת הלול, השירותים הווטרינריים, בניתי לפי כל התקנים

עמרם דהן:  הלול המרווח עם תאים ענקיים, בית מרקחת

דוד ביטן: מה הבעיה, למה אתה לא מקבל את הכסף?     

עמרם דהן: חבר הכנסת ששון, אמרו, יהיו מענקים בשנה הבאה, מי שיבנה יהיה לו מענקים

עמרם דהן:  יש מסמך

דוד ביטן: ואתה לא מקבל את הכסף?     

עמרם דהן: לא קיבלתי שקל, ואני עדיין חייב חובות לבנק, ונראה לי בקצב הזה, אני גם נותן להם את הבית שלי

עמרם דהן:  דרך אגב, מזלי שאני פנסיונר

דוד ביטן: אני לא מבין את זה

דוד ביטן:  גם בפיצויים לחקלאים, אותו דבר, אתם מחזירים כסף בתקציב סתם, כאילו עושים את הכול כדי שאנשים לא יקבלו

אפרת ורד: עניין הוא שזה כולל החלטות ממשלה משנים אחרות

אפרת ורד:  כשהוא מדבר על ארבע, חמש שנים אחורה, אנחנו מדברים על סיכום בינמשרדי שהיה רק ב-2020, 2022

דוד ביטן: כשאתה בנית הבטיחו לך מענקים או לא?     

עמרם דהן: לא

עמרם דהן:  אל"ף, לא אמרו שיתנו, אמרו – אנחנו ניתן מענקים למי שיבנה

עמרם דהן:  לקחתי שותף והלכנו על זה

עמרם דהן:  אבל אמרו לי, עמי, אתה חייב לעבור ל-350 ס"מ

עמרם דהן:  יש מסמך 750 של השירותים הווטרינריים, הלול שלי היה קטסטרופה זה נכון, ועברתי ללול חדש עם התנאים הכי טובים

דוד ביטן: אז עוד פעם, אנחנו נצטרך להיכנס – כמו שנכנסו ל-700 מיליון, אנחנו נצטרך להיכנס גם לזה

דוד ביטן:  אתם עם מיוחד פקידי הממשלה, אין כמוכם

דוד ביטן:  אני לא מבין את זה

דוד ביטן:  אני אומר לכם כזה דבר

דוד ביטן:  קודם כל, המכתב הזה, ראש המועצה נותן לכם ארכה בכול וזה מספק אתכם?         

עמית סופר: זה נותן ארכה זמנית

עמית סופר:  צריכים להיות ערים לכך, שבשלב מסוים ככל שהחקלאי עשה ככל שביכולתו והוא נתקע לרגולטור כזה או אחר שלא יהיה חסם

דוד ביטן: קודם כל לפתור את הבעיה עכשווית

דוד ביטן:  המכתב הזה נותן לכם ארכות בכל דבר?     

עמית סופר: נותן ארכות בשלב הזה

דוד ביטן: יפה

דוד ביטן:  אז יש לנו זמן לטפל בזה

עמית סופר: אדוני היושב ראש, אגב, צריך לחשוב פה איזה הליך חקיקתי כללי

דוד ביטן: יכול להיות שנצטרך, אני לא אומר שלא

דוד ביטן:  אנחנו צריכים לפתור את הבעיה הזאת אחת ולתמיד

דוד ביטן:  נעשה ישיבה רק עם אנשי המקצוע, יחד עם ראשי המועצות ונפתור את הבעיות

שמחה רוטמן: אני מציע, אדוני היושב-ראש, יהיו פה הסדרים נקודתיים

שמחה רוטמן:  אבל בסופו של דבר, מה שהם מזהים פה – אורח לרגע רואה כל פגע, ממה שהייתי פה וקצת קראתי, זה פערים בין רגולציות שונות

שמחה רוטמן:  אנשים שנמצאין בין הרגולציה של הגנת הסביבה, של תכנון ובנייה, של מועצת הלול ועוד ועוד, אני חושב שכדאי להזמין את רשות ההסדרה

שמחה רוטמן:  זה התפקיד שלה להסתכל ולהגיד, חבר'ה, אתם לא - - - תדברו ביניכם

עמרם דהן: חבר הכנסת רוטמן, אתה יכול להביא אותם ולבוא איתם ולראות את זה? אני אומר – אין טוב ממראה עיניים

עמרם דהן:  די הרגתם אותנו 10 שנים

עמרם דהן:  אנשים קמים בבוקר עם ראש באדמה

עמית סופר: השירותים הווטרינרים אומרים בצדק, תשמע, לא מעניין אותי מה אתה עושה עם הגנת הסביבה, אני, זה המסלול שלי

עמית סופר:  כל אחד מכניס אותנו - - -     

ששון גואטה: זה לא בצדק

ששון גואטה:  אני רוצה רק לציין אדוני היושב-ראש, יושבת פה - - -      

שמחה רוטמן: הם יש להם את הכלים שהם יכולים לדרוש הסברים לרגולציות האלה, ולמה הם לא מדברים אחד עם השני

ששון גואטה: יושבת פה בחורה שהגישה ביישובים, והיא כבר הספיקה - - -          

דוד ביטן: אני לא באתי עכשיו לפתור בעיה ספציפית של מישהו, קודם כל נתחיל מזה

דוד ביטן:  אני אומר – נעשה את הישיבה, גם עם משרדי הממשלה, המשרד להגנת הסביבה, כל מי שצריך, משרד החקלאות כמובן, האוצר, וכולם, נפתור את הבעיות שצריכים להתקדם איתן הלאה

דוד ביטן:  ואם תהיה בעיה בין הרגולטורים – אז נערב - - - לדעתי, הגנת הסביבה זה פתיר בצורה בלתי רגילה

דוד ביטן:  נזמין גם את מינהל התכנון, נראה לי לא הגיוני הסיפור הזה

דוד ביטן:  אין שום בעיה להטות את זה בטופס 4, ולאשר את ההיתר בשלב ראשון כפוף לערבויות, אין בעיה

דוד ביטן:  עשינו את זה בוועדות בניינים, אנחנו עשינו את זה כל הזמן, אני לא מבין מה הבעיה פה, ונתקדם

דוד ביטן:       לגבי התקציב, הינה, אני מספר לכם, אולי לא הבנתם נכון, התקציב הוא צריך להיות מחולק לאנשים

דוד ביטן:  אז מה, אתם מחזיקים נייר בתקציב? זה חייב להיות מחולק, מה זה הדבר הזה? גם על זה נדבר בישיבה הזאת

דוד ביטן:  אבל הפעם, מה שלא נסכם, תגמרו עניין

דוד ביטן:  מספיק כבר עם זה

דוד ביטן:  נעשה ישיבה בלי הזמנות, אנחנו לא נזמין את האנשים

דוד ביטן:  זו ישיבה כמו שאנחנו רגילים לעשות רק עם משרדי ממשלה ועם ראשי ערים

מוטי שמקה: אדוני היושב-ראש, אנחנו התקדמנו עם הנושא של האיגרת ועם כל הרגולציות, וזה מבורך במה שאתה עושה

מוטי שמקה:  אבל יש דברים שלא מדברים עליהם

מוטי שמקה:  אני יושב-ראש ועד מושב דלתון

מוטי שמקה:  כל הנושא של האיגרת, וכל הנושא של התקציב, אנחנו מדברים על אנשים בגיל ה-60 פלוס עד 80

מוטי שמקה:  האנשים האלה לא יכולים לצאת לרפורמה הזאת, אין להם אפשרות

מוטי שמקה:  הלול הזה עולה 8 מיליון שקלים, עם תקציב של 50% מענק

דוד ביטן: יש בשביל זה 100 מיליון

דוד ביטן:  מי שלא רוצה - - -      

מוטי שמקה: אין אפשרות

מוטי שמקה:  תגיד לי, אדוני היושב-ראש, איך אפשר מ-7,500 שקלים הכנסה, למכסה להתחייב לחצי מיליון שקלים?      

דוד ביטן: אני לא עשיתי את הרפורמה

מוטי שמקה: אז מה, נמחק את דור המייסדים?     

דוד ביטן: אבל זה לא נושא הדיון, רבותיי

מוטי שמקה: אבל זה העיקרי

מוטי שמקה:  הנושא העיקרי זה להתקדם עם הרפורמה

דוד ביטן: זה לא הנושא, הנושא הוא – חסמים

עמרם דהן: מייסד שלא נשאר, אין לו דור עתיד

מוטי שמקה: 	מדברים על פדיון מכסות

מוטי שמקה:  איך אפשר - - -  מכסה ל-600 אלף לבן אדם שהשקיע את החיים שלו בגליל?     

דוד ביטן: אני לא מתכוון לנהל דיון על זה

מוטי שמקה: אנחנו מוחקים את דור המייסדים שאין להם פרנסה, אין להם מה לאכול

דוד ביטן: אז תבוא בטענות למי שעשה את הרפורמה, מה אתם רוצים ממני?      

מוטי שמקה: דיברו על הסכם לפני 14 חודשים, בינתיים שעון החול מתגלגל רק לטובת ההסכם הזה

מוטי שמקה:  בעוד שמונה שנים נגמר התכנון

מוטי שמקה:  איך אתם מצפים מאנשים שיילכו להשקיע השקעות כאלה מטורפות שבעוד שמונה שנים נגמר התכנון של הענף?      

אילנה יוגב: אדוני, אנשים בני 80 לא יכולים לעמוד בכאלה עלויות

אילנה יוגב:  מדובר על מגזר גדול של חקלאים

אילנה יוגב:  חייבים לתת את הדעת על הדבר הזה

אילנה יוגב:  כרגע, ישנם אנשים שקמים בבוקר, ואין להם כסף למכולת

אילנה יוגב:  בא השרות הוטרינרי ואומר – קודם אני עוצר לכם את הפרנסה

אילנה יוגב:  אחר-כך, תצאו לדרך של 600 אלף שקל

אילנה יוגב:  איפה זה נשמע? זה בלתי סביר? בלתי מידתי

אילנה יוגב:  אכזרי ביותר

דוד ביטן: תקשיבו

דוד ביטן:  זה דבר שלא ייפתר עכשיו

דוד ביטן:  אמר ראש המועצה שהמכתב נותן ארכה, ובארכה הזאת אנחנו נטפל בבעיות

דוד ביטן:  לגבי אם הרפורמה טובה או לא, יכול להיות שנעשה על זה דיון, אבל זה לא הנושא עכשיו

דוד ביטן:  לא נפתח עכשיו של שלוש שעות בעניין הזה

דוד ביטן:  אני מאוד מצטער, אבל זה לא נושא הדיון

מוטי שמקה: אדוני היושב-ראש, אנחנו מכירים אותך, וחשוב מאוד שיהיה דיון בעניין הזה

מוטי שמקה:  אני אומר לך שאנשים קורסים, ואין לאנשים פרנסה בבית

דוד ביטן: אני לא מתמצה, אנחנו נעשה ישיבה עם גורמי המקצוע

דוד ביטן:   כרגע, אפילו מה שיש לא מחלקים, אפילו מה שיש לא עושים

דוד ביטן:  אני לא מדבר כרגע זה מספיק

דוד ביטן:  בואו נגמר דבר, ונעבור לדבר

דוד ביטן:  אפילו מה-100 מיליון, ומה-300 מיליון לא מחלקים, אז מה אתם רוצים? עכשיו לדבר שזה לא מספיק? קודם כל שיתנו מה שיש, אחר-כך נדבר על הכול

דוד ביטן:  זה לא הזמן כרגע

מוטי שמקה: דבר אחרון

מוטי שמקה:  בנושא פתרון קצה של זבל עופות

מוטי שמקה:  דובר פה על מתקן ביו-גז שתוכנן משנת 2016, ואני לא חושב שיש התכנות והתקדמות עם הנושא הזה

עמית סופר: לא

עמית סופר:  אני לא מסכים עם מה שאתה אומר

עמית סופר:  אל תאמר דברים לא נכונים

עמית סופר:  לא, אתה מטעה פה את הציבור

מוטי שמקה: אני לא מטעה

מוטי שמקה:  אני רק אומר שאני הבאתי פתרון קצה שהוא דן עכשיו במשרדי איכות הסביבה על מתקנים עצמאיים לחוות לולים

מוטי שמקה:  וזו הבקשה של איכות הסביבה להתקדם עם הנושא הזה

מוטי שמקה:  אני מבין שיש אור ירוק ויש התקדמות

טל גלבוע: יש מחר עוד דיון במשרד החקלאות בדיוק על הדבר הזה

טל גלבוע:  מתקדמים

מוטי שמקה: לא

מוטי שמקה:  כי זה פתרון לתת היתרים מחר בבוקר

דוד ביטן: אנחנו נפתור את הבעיה של מפעלי קצה, אל תדאג

דוד ביטן:  אבל צריך כל ראשי הערים

דוד ביטן:  לא נפתור רק למועצה שלו, הכול בבת אחת

דוד ביטן:  לא נעשה מיליון ישיבות

דוד ביטן:        בבקשה, סגן השר

משה אבוטבול: צהריים טובים לכולם

משה אבוטבול:  קודם כל, אני רוצה להודות לך, אדוני היושב-ראש, דוד היקר, שכינסת את העניים, וגם תודה לששון שגם משתדלים כולנו לעשות דברים טובים

משה אבוטבול:  אני חושב שאתם קמתם לבוקר אחר

משה אבוטבול:  אחרי הכול, אחרי הכול נעשתה פה עבודה מאומצת ביותר גם של השר אבי דיכטר, וגם של המנכ"ל וזכיתי גם אני קצת לעזור בנושא של שינוי תוואי בתוך האיגרת עצמה

עמרם דהן: חמש משפחות לא אוכלים

עמרם דהן:  אני לא הולך לקבץ נדבות ולתת להן

משה אבוטבול: אתה לא תקבץ נדבות

משה אבוטבול:  אתה מוכן לא להפריע לי? אתה רוצה לא להפריע לי אדוני? אתה קראת את האיגרת? לא ראית את האיגרת החדשה

עמרם דהן: הבעיה היא לא האיגרת

עמרם דהן:  הם לא אוכלים

עמרם דהן:  חמישה חודשים לאנשים אין מה לאכול

משה אבוטבול: אני לא אתן לך להפריע לי כמו שאני לא הפרעתי לך

משה אבוטבול:  אתה כעת מפריע לי, וזו הפרעה

משה אבוטבול:  נקודה

משה אבוטבול:   אנחנו מבחינתנו עשינו את הכול

משה אבוטבול:  גם בפורים באנו לביקור באותם מקומות בעייתיים אני והשר, וכל צוות המשרד

משה אבוטבול:  נעשתה פה עבודה טובה

משה אבוטבול:  צריך להגיד, ומי שקורא את זה בפנים, מי שקורא

משה אבוטבול:  לא מי שלא קורא

משה אבוטבול:  מי שלא קורא - צודק, הוא מכיר את הכללים הישנים

משה אבוטבול:  אבל מי שקורא את הכול, רואה שנעשה שינוי לאורך ולרוחב גם במרווח של התאריכים, וגם בנושא של הכרה במקרים כאלה ואחרים שלא יכולים

משה אבוטבול:  נמצא פה ראש המועצה

משה אבוטבול:  נמצא פה ששון, עבדתי מולם

משה אבוטבול:  נמצאים פה אנשים שמכירים את העבודה

משה אבוטבול:  זה לא היה קל לשכנע את ד"ר תמיר גושן, זו עבודה מאוד קשה, יחד עם רם כץ, וכל האנשים שם, אבל כיום הם יודעים טוב מאוד – שהחקלאים זו לא סיסמה אדוני

משה אבוטבול:  החקלאים הם חשובים לי לא פחות ממך

משה אבוטבול:  אתה, אל תפריע לי כי אני בצד שלך, ואם אתה מפריע לי, מה קורה עם אלה שלא בצד שלך, לך תפריע להם

משה אבוטבול:       אנחנו עושים פה עבודה קודש קודשים

משה אבוטבול:  והאיגרת נפרמה

משה אבוטבול:  למי נפרמה? לטובת אותם חקלאים

משה אבוטבול:  אני לא אתן שיזלזלו במי שעבד חזק בנושא הזה

משה אבוטבול:        פעם שנייה, יש עוד נושא אחר שאנחנו גם על זה ניתן את הדעת

משה אבוטבול:  ישנם מקרי קצה שלא מופיעים בתוך האיגרת, זה מה שהתכוונו להגיד ליושב-ראש

משה אבוטבול:   יש גם מקרים שהם מקרי קיצון

משה אבוטבול:  מקרים חריגים שגם לזה אני אמרתי, ואני תובע את זה, שגם תוקם ועדת חריגים בראשות המנכ"ל, שמקרים מהסוג הזה לא כולם ישר לוועדת חריגים - לא נולדנו אתמול

משה אבוטבול:  קודם כל לעבוד לפי האיגרת

משה אבוטבול:  מי שלא יכול בגלל סיבות אובייקטיביות, גיל וכו', בשביל זה יש ועדה שתורכב ותעשה שכל בנושא

משה אבוטבול:  לכן אני רוצה דווקא בבמה הזאת להגיד תודה גם לשר שלי אבי דיכטר, שיום ולילה בנושא הזה יחד עם המנכ"ל, יחד עם הצוות המקצועי

משה אבוטבול:  ולכן, אתם החקלאים צריך להגיד לכם תודה על משהו אחד - שפתחתם לנו את העיניים, כי ראינו הרבה עוולות, והעוולות האלה תם זמנן

משה אבוטבול:  ולך, תודה היושב-ראש, אני אומר לך שוב פעם, כמו שעישנו פה מהפכה ותהיה מהפכה, נעזור יחד, נעבוד בשיתוף פעולה למען החקלאים

עמרם דהן: עוזר השר, אני מתנצל

עמרם דהן:  הבעיה שלי זה לא השרות הווטרינרי, והבעיה שלי זה לא אתה

עמרם דהן:  הבעיה שלי שאני כואב את האנשים האלה שנוטשים את היישוב

משה אבוטבול: אדוני, על הכול חשבו

משה אבוטבול:  אם אתה לא בעניין, שב עם ששון

דוד ביטן: כמו שאמרתי, נעשה את הישיבה הזאת אחרי הפגרה

דוד ביטן:  נקבע דיון בנושא של הרפורמה עצמה, ואז נעשה דיון

דוד ביטן:  כרגע אי אפשר להיכנס לזה, מה אני יכול לעשות

משה אבוטבול: תודה למוטי שעזר לנו וליווה אותם

טל גלבוע: חבר הכנסת אבוטבול, אני מבקשת להודות לך בשם החקלאים

טל גלבוע:  אנחנו יודעים מה אתה עשית

משה אבוטבול: תודה

משה אבוטבול:  אני מאוד מעריך את זה

משה אבוטבול:  תם ולא נשלם

טל גלבוע: רק רציתי לדעת אם אנחנו חוזרים הביתה ואומרים לאנשים שהם יכולים לאכלס לולים

משה אבוטבול: את יודעת למה זה התעכב כמה שבועות עם הלשכה המשפטית שלנו

משה אבוטבול:  למה? כי רצינו שהכול יהיה חוקי

משה אבוטבול:  אנחנו לא ניתן לכם בשר לא מבושל

משה אבוטבול:  אבל עכשיו שיש לכם את זה, תרוצו לפי הכללים החדשים שזה פותח את כל הדלתות

משה אבוטבול:  אני יודע שד"ר גושן, ורם כץ, זה לא בדיוק הכוס תה שלהם, אבל אין מה לעשות

משה אבוטבול:  יש בעיות עם הלשלשת, מכירים את זה, זה מול משרד איכות הסביבה, גם בזה נטפל

משה אבוטבול:  לא נוותר על כלום

משה אבוטבול:  רק  קצת סבלנות

משה אבוטבול:  תנו לנו לעבוד, רק שישה חודשים בתפקיד - תראו איזה אור עשינו

משה אבוטבול:  עם העובדים הזרים – 9,000 עובדים

משה אבוטבול:  אין נושא שלא נגענו בו

משה אבוטבול:  אבל תנו אמון, קרדיט

מוטי שמקה: אדוני, אני יכול להגיד בשם כל החקלאים, באמת, ואני מדבר עם הרבה אנשים שהם מודים לכם

מוטי שמקה:  לך סגן השר, משה אבוטבול, ולשר החקלאות, ולמנכ"ל

מוטי שמקה:  אני יודע כמה עבדו קשה בשביל להגיע לאיגרת הזאת,  ולהביא את הבשורה הזאת

מוטי שמקה:  יש עוד עניין קטן שאני לא יודע אם הוא שייך כאן לוועדה, שאנשים שמאכלסים היום את הלולים שלהם מורידים להם 4% ממכסת העופות שלהם, בגלל נושא נשמה וצער בעלי חיים שעדיין לא הגיע התוקף שלו

מוטי שמקה:  אני לא מבין למה עושים את זה

מוטי שמקה:  פוגעים לאנשים הקטנים בפרנסה שלהם

משה אבוטבול: זה מופיע באיגרת החדשה כן או לא? אם לא מופיע - - -      

מוטי שמקה: לא מופיע

מוטי שמקה:  הפחתה של 4% לא מופיע באיגרת

משה אבוטבול: על כל דבר ניתן את הדעת

משה אבוטבול:  אדוני, אני לא חבר שלכם רק באיגרת, בכל תחום

משה אבוטבול:  שב איתי בצד

משה אבוטבול:  שב עם מוטי, שב עם האנשים שלי

משה אבוטבול:  מבחינתי, האנשים שלי, זה מי ששומע בקולי, בקול השר, בקול המנכ"ל

משה אבוטבול:  כל השאר, מבחינתי, תבוא עליהם ברכה

טל גלבוע: סגן השר, רק כן חשוב אם אנחנו דנים בלשכה המשפטית, התקנות של פדיון המכסות, בגלל שאחרת גם זה התעכב

טל גלבוע:  מי שרוצה לפרוש ויש אצלכם את ה-100 מיליון, התקנות צריכות להיות כבר כתובות כדי לא לעכב את הדברים האלה

משה אבוטבול: גברת גלבוע, היית אצלי הרבה פעמים בשירות ראש הממשלה, החקלאים חשובים לך, חשובים לי, חשובים לראש הממשלה ולשר החקלאות

משה אבוטבול:  אנחנו יד ביד נפתור את כל המצוקות

משה אבוטבול:  מי שמרגיש שיש לו בעיה, יכול לבוא אלינו

דוד ביטן: מתי התקנות יהיו פה?     

אפרת ורד: התקנות פורסמו להערות הציבור באתר המשרד כבר ביולי

אפרת ורד:  אנחנו סיימנו עם הערות ציבור, אנחנו נדון בהן

אפרת ורד:   נעביר לאישור משרד המשפטים,  ונגיש לוועדה

אפרת ורד:  מבחינת הנוסח של התקנות, אפשר כבר לראות אותו, הוא קיים

עמית סופר: אדוני היושב-ראש, רק חשוב לקיים את הישיבה בהקדם שלא נחכה לדקה התשעים, כדי שנוכל להיערך

דוד ביטן: אני מבקש מראשי המועצות שיבואו מוכנים

אילנה יוגב: טל גלבוע, אנחנו לא רוצים לפרוש, מפרישים אותנו בכוח

אילנה יוגב:  בכוח הזרוע

דוד ביטן: תודה רבה לכולם